Valeri Karpin

Valeri Karpin (vene keeles Валерий Георгиевич Карпин; sündinud 2. veebruaril 1969 Narvas) on endine Venemaa jalgpallur (poolkaitsja), treener ja praegune jalgpallitegelane. 

Suvest 2008 on ta Moskva Spartaki peadirektor ja 2009–2012 sama klubi peatreenerВпервые воспитанник эстонского футбола назначен главным тренером ФК "Спартак" (Москва). Seni on Karpin ainuke Eesti Vabariigi kodanik, kes pääsenud jalgpalli suurklubi juhtima.

Valeri Karpin on sünnijärgne Eesti Vabariigi kodanik, 2003. aastal võttis ta ka Eesti Vabariigi passi Валерий Карпин стал эстонцем. Karpinite perekond pärineb Peipsi põhjakaldalt Iisaku ja Alajõe vallast, algselt kandis perekond nime Karp. Karpinil on ka Hispaania kodakondsus.

Lapsepõlves mängis Karpin jalgpalli Narva spordikoolis, Kopli Dünamos, hiljem Tallinna jalgpalliklubis FK Sport (1986–1987), Venemaa klubides Moskva CSKA (1988), Voroneži Fakel (1989), Moskva Spartak (1990–1994) ja Hispaania kõrgliiga klubides.

Venemaa koondises mängis Karpin 72 mängu ja lõi 17 väravat. Mänginud ühe mängu SRÜ koondises (29. septembril 1992, kui mängiti Inglismaaga viiki 2:2). On olnud mitu korda koondise kapten.

Aastail 2005–2008 elas Hispaanias Vigos, kus tegutses ärimehena.

Pärast jalgpallurikarjääri lõppu on ta töötanud treenerina. Aastatel 2017–2021 ja uuesti alates 10. märtsist 2022 on ta Venemaa kõrgliiga klubi Rostovi peatreener ning on alates 26. juulist 2021 ühtlasi ka Venemaa jalgpallikoondise peatreener. "Narvast pärit Valeri Karpini kõrge ametikoht tekitab Venemaal poleemikat" Delfi Sport, 27. juuli 2021

Enne 2023. aasta tulekut istus Karpin ühes lauas mitmete Eesti endiste ja praeguste jalgpallikoondislastega. Sellest levitatud pilt tekitas laiema skandaali, sest seoses Venemaa sissetungiga Ukrainasse ei peetud sobilikuks, et Eesti jalgpallurid kohtuvad agressorriigi esindajaga. Probleeme tekitasid ka jalgpallurite endi ja jalgpalliliidu kommentaarid, mida peeti mittekohasteks."Järvela pildiskandaalist: see on probleem tervele Eesti jalgpallile" ERR sport, 5. jaanuar 2023"Karpini ja Eesti jalgpallurite pildiskandaal on vallutanud Euroopa meedia" Delfi Sport, 5. jaanuar 2023

Viited

 Välislingid 

 "Eestist pärit mees võib saada Venemaa koondise peatreeneriks" Postimees, 1. jaanuar 2010

Kategooria:Venemaa jalgpallurid
Kategooria:Venemaa jalgpallitreenerid
Kategooria:Eesti inimesed
Kategooria:Moskva CSKA mängijad
Kategooria:Moskva Spartaki jalgpallurid
Kategooria:Real Sociedadi mängijad
Kategooria:Valencia CF mängijad
Kategooria:Celta de Vigo mängijad
Kategooria:La Liga mängijad
Kategooria:Sündinud 1969